Vaatasime täna infopäeva järgsel hommikul Kristeliga koos sinu DVD-d ja  saime väga hõrgu elamuse! Tõeliselt kaunis teostus ja selge sisu!  Helevalge lakooniline ruum mõjub ühtaegu nii põhjamaiselt karge kui ka  jaapanipäraselt askeetlikuna. Ja kui üks malbe naisterahvas graatsilise  kergusega kõik ühendused paika paneb, siis jääbki mulje, et telgedega  toimetamine on nii imelihtne ja mingeid abilisi (nt meesjõudu)  pole  vajagi   Üks ettepanek küll tekkis: kui niietamisel alustatakse tagumisest  niiepuust, siis peaks niiepuude nummerdamisel olema tagumine nr 1 ja  eesmine nr 2.  Mul isiklikult oli nii tuttavlik tunne vaadata, sest mul on kodus  enam-vähem samasugused kangasteljed, mis DVD-l.